CELEX: 32009B0671
Language: bg
Date: 2009-04-23 00:00:00
Title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейската агенция за възстановяване за финансовата 2007 година

26.9.2009   
            
            
               BG
            
            
               Официален вестник на Европейския съюз
            
            
               L 255/176
            
         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейската агенция за възстановяване за финансовата 2007 година
   (2009/671/ЕО)
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид окончателните годишни отчети на Европейската агенция за възстановяване за финансовата 2007 година (1),
            
         
               —
            
            
               като взе предвид доклада на Сметната палата относно окончателните годишни отчети на Европейската агенция за възстановяване за финансовата 2007 година, придружен от отговорите на Агенцията (2),
            
         
               —
            
            
               като взе предвид препоръката на Съвета от 10 февруари 2009 г. (5588/2009 — C6-0060/2009),
            
         
               —
            
            
               като взе предвид Договора за ЕО, и по-специално член 276 от него,
            
         
               —
            
            
               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
            
         
               —
            
            
               като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за възстановяване (4), и по-специално член 8 от него,
            
         
               —
            
            
               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
            
         
               —
            
            
               като взе предвид член 71 и приложение V към своя правилник,
            
         
               —
            
            
               като взе предвид доклада на Комисията по бюджетен контрол (A6-0169/2009),
            
         
               1.
            
            
               Освобождава от отговорност директора на Европейската агенция за възстановяване във връзка с изпълнението на бюджета на Агенцията за финансовата 2007 година.
            
         
               2.
            
            
               Представя своите забележки в резолюцията по-долу.
            
         
               3.
            
            
               Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за възстановяване, на Съвета, Комисията и Сметната палата и да осигури публикуването им в Официален вестник на Европейския съюз (серия L).
            
         
      
         
            Председател
         
         Hans-Gert PÖTTERING
      
      
         
            Генерален секретар
         
         Klaus WELLE
      
   
   
      (1)  ОВ C 278, 31.10.2008 г., стр. 13.
   
      (2)  ОВ C 311, 5.12.2008 г., стр. 42.
   
      (3)  ОВ L 248, 16.9.2002 г., стр. 1.
   
      (4)  ОВ L 306, 7.12.2000 г., стр. 7.
   
      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за възстановяване за финансовата 2007 година
   ЕВРОПЕЙСКИЯТ ПАРЛАМЕНТ,
   
               —
            
            
               като взе предвид окончателните годишни отчети на Европейската агенция за възстановяване за финансовата 2007 година (1),
            
         
               —
            
            
               като взе предвид доклада на Сметната палата относно окончателните годишни отчети на Европейската агенция за възстановяване за финансовата 2007 година, придружен от отговорите на Агенцията (2),
            
         
               —
            
            
               като взе предвид препоръката на Съвета от 10 февруари 2009 г. (5588/2009 — C6-0060/2009),
            
         
               —
            
            
               като взе предвид Договора за ЕО, и по-специално член 276 от него,
            
         
               —
            
            
               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
            
         
               —
            
            
               като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за възстановяване (4), и по-специално член 8 от него,
            
         
               —
            
            
               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,
            
         
               —
            
            
               като взе предвид член 71 и приложение V към своя правилник,
            
         
               —
            
            
               като взе предвид доклада на Комисията по бюджетен контрол (A6-0169/2009),
            
         
               A.
            
            
               като има предвид декларацията на Сметната палата (Палатата), че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;
            
         
               Б.
            
            
               като има предвид, че на 22 април 2008 г. Парламентът освободи директора на Европейската агенция за възстановяване от отговорност във връзка с изпълнението на бюджета на Агенцията за финансовата 2006 година (6);
            
         
               1.
            
            
               Оценява положително факта, че, както и по отношение на финансовата 2006 г., според Палатата изпълнението на бюджета на Агенцията е задоволително.
            
         
               2.
            
            
               Припомня, че мандатът на Агенцията приключи на 31 декември 2008 г.
            
         
               3.
            
            
               Запознат е с множество доказателства, според които Агенцията разполага не само със системите (логистика, информационни системи и други), за да предостави бързо голям обем помощ в следконфликтни ситуации, но също така и с доказан експертен опит и умения за планиране и предоставяне на качествена помощ, която има реално въздействие.
            
         
               4.
            
            
               Изразява съжаление от факта, че Комисията не се съобрази с резолюциите относно освобождаването от отговорност за финансовите години 2005 и 2006, които изискваха продължаване на дейността на Агенцията, която приключи през 2008 г., и изразява загриженост във връзка с произтичащия от това риск ЕС да загуби голяма част от експертния опит, натрупан от Агенцията през последните осем години.
            
         Последващи действия по отношение на освобождаването от отговорност във връзка с изпълнението на бюджета за финансовата 2006 година
   
               5.
            
            
               Припомня, че в своята резолюция относно освобождаването от отговорност на Комисията за 2006 г. Парламентът отправи искане да бъде редовно информиран от Комисията за прехвърлянето на дейности от Агенцията към делегациите.
            
         
               6.
            
            
               Отбелязва, че в параграфи 201 и 203 от доклада за последващите действия след процедурата по освобождаване от отговорност на Комисията за 2006 г. Комисията обеща да информира редовно Парламента за прехвърлянето на дейности от Агенцията към делегациите и за отделните етапи на закриването на Агенцията (7).
            
         
               7.
            
            
               Отбелязва изявлението на Комисията в доклада за последващите действия след процедурата по освобождаване от отговорност на Комисията за 2006 г., че Агенцията ще прекрати всички оперативни дейности до края на септември 2008 г.; ще разполага със срок от три месеца (от октомври до декември 2008 г.), в който да финализира закриването от административна гледна точка; както и че през 2009 г. прикрепено към Комисията звено по закриването ще закрие остатъчните административни дейности в рамките на ограничен срок от няколко месеца.
            
         
               8.
            
            
               Отбелязва, че Комисията е изпратила на председателя на Комисията по бюджетен контрол редица информационни бележки относно сътрудничеството между Комисията и Агенцията по време на преходния период 2007—2008 г. (8)
               
            
         
               9.
            
            
               Отбелязва, че според четвъртата информационна бележка от 7 октомври 2008 г. Комисията ще представи окончателен доклад относно закриването на Агенцията веднага след като бъдат изготвени окончателните отчети на Агенцията и след като звеното по закриване приключи своята работа; очаква да получи този доклад.
            
         Възможни рискове, свързани с прехвърлянето на дейности от Агенцията към делегациите
   
               10.
            
            
               Отбелязва, че в своя годишен доклад за 2007 г. Палатата установи три възможни риска във връзка с прехвърлянето на дейности от Агенцията към делегациите:
               
                           а)
                        
                        
                           поради многогодишния характер на дейността на Агенцията все още има неизползвани бюджетни кредити на стойност 453 000 000 EUR, които трябва да бъдат усвоени в годините след 2008 г. — последната година от съществуването на Агенцията;
                        
                     
                           б)
                        
                        
                           насоките, издадени от Комисията на 11 юни 2008 г., относно прехвърлянето на документацията не включват всички елементи от счетоводния баланс на Агенцията;
                        
                     
                           в)
                        
                        
                           натрупаният излишък от 180 000 000 EUR в счетоводния баланс на Агенцията към 31 декември 2007 г. също следва да бъде поет и управляван от Комисията в края на мандата на Агенцията.
                        
                     
         
               11.
            
            
               Изисква от Комисията да информира компетентната комисия на Парламента относно:
               
                           а)
                        
                        
                           начина на усвояване на неизползваните бюджетни кредити;
                        
                     
                           б)
                        
                        
                           въпроса, дали Агенцията и Комисията са сключили меморандум за разбирателство, който включва всички елементи от счетоводния баланс на Агенцията, или начина, по който Комисията е гарантирала, от друга страна, пълното прехвърляне на всички документи и елементи;
                        
                     
                           в)
                        
                        
                           начина, по който натрупаният излишък от 180 000 000 EUR в счетоводния баланс на Агенцията към 31 декември 2007 г. ще бъде управляван от Комисията.
                        
                     
         
               12.
            
            
               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (9).
            
         
      (1)  ОВ C 278, 31.10.2008 г., стр. 13.
   
      (2)  ОВ C 311, 5.12.2008 г., стр. 42.
   
      (3)  ОВ L 248, 16.9.2002 г., стр. 1.
   
      (4)  ОВ L 306, 7.12.2000 г., стр. 7.
   
      (5)  ОВ L 357, 31.12.2002 г., стр. 72.
   
      (6)  ОВ L 88, 31.3.2009 г., стр. 150.
   
      (7)  Работен документ на службите на Комисията — приложение към доклада на Комисията до Европейския парламент за предприемане на последващи действия след процедурата по освобождаване от отговорност във връзка с изпълнението на бюджета за 2006 г. (SEC(2008) 2579).
   
      (8)  Бележките са на разположение на интернет сайта на Комисията по бюджетен контрол.
   
      (9)  Вж. страница 206 от настоящия брой на Официален вестник.